CELEX: 22010D0069
Language: ro
Date: 2010-06-11 00:00:00
Title: Decizia nr. 69/2010 a Comitetului mixt al SEE din 11 iunie 2010 de modificare a anexei IV (Energia) la Acordul privind SEE

16.9.2010   
            
            
               RO
            
            
               Jurnalul Oficial al Uniunii Europene
            
            
               L 244/22
            
         DECIZIA NR. 69/2010 A COMITETULUI MIXT AL SEE
   din 11 iunie 2010
   de modificare a anexei IV (Energia) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IV la acord a fost modificată prin Decizia nr. 140/2009 a Comitetului mixt al SEE din 4 decembrie 2009 (1).
            
         
               (2)
            
            
               Regulamentul (CE) nr. 106/2008 al Parlamentului European și al Consiliului din 15 ianuarie 2008 privind un program comunitar de etichetare referitoare la eficiența energetică a echipamentelor de birou (versiune reformată) (2) trebuie încorporat în acord.
            
         
               (3)
            
            
               Regulamentul (CE) nr. 106/2008 abrogă Regulamentul (CE) nr. 2422/2001 al Parlamentului European și al Consiliului (3) care este încorporat în acord și care, prin urmare, trebuie abrogat în conformitate cu acordul,
            
         DECIDE:
   Articolul 1
   Anexa IV la acord se modifică după cum urmează:
   
               1.
            
            
               Textul de la punctul 18 [Regulamentul (CE) nr. 2422/2001 al Parlamentului European și al Consiliului] se elimină.
            
         
               2.
            
            
               După punctul 29 (Decizia 2007/74/CE a Comisiei) se introduce următorul punct:
               
                           „30.
                        
                        
                           
                              32008 R 0106: Regulamentul (CE) nr. 106/2008 al Parlamentului European și al Consiliului din 15 ianuarie 2008 privind un program comunitar de etichetare referitoare la eficiența energetică a echipamentelor de birou (JO L 39, 13.2.2008, p. 1).
                           În sensul prezentului acord, dispozițiile regulamentului se citesc cu următoarele adaptări:
                           
                                       (a)
                                    
                                    
                                       Orice trimitere la Acordul dintre Guvernul Statelor Unite ale Americii și Comunitatea Europeană privind coordonarea programelor de etichetare referitoare la eficiența energetică a echipamentelor de birou se consideră că include o trimitere la schimbul de scrisori dintre Agenția de Protecție a Mediului din SUA (EPA) și Ministerul Petrolului și Energiei din Norvegia, Ministerul Industriei din Islanda și Biroul pentru Afaceri Economice din Liechtenstein, cu excepția articolelor 11 și 14 unde se păstrează trimiterea doar la acord.
                                    
                                 
                                       (b)
                                    
                                    
                                       La articolul 4 alineatul (5), cuvintele «Comunitate și țările terțe» se înlocuiesc cu «Comunitate sau statele AELS, pe de o parte, și țările terțe, pe de altă parte,». Cuvintele «testate de Comisie sau de statele membre» se înlocuiesc cu «testate de Comisie sau de statele membre sau de statele AELS, în limitele competențelor lor respective,».
                                    
                                 
                                       (c)
                                    
                                    
                                       La articolul 12 alineatul (3) prima teză, cuvântul «Comisie» se înlocuiește cu «statele AELS și Comisia, în limitele competențelor lor respective».
                                    
                                 
                                       (d)
                                    
                                    
                                       Articolul 13 nu se aplică.”
                                    
                                 
                     
         Articolul 2
   Textele Regulamentului (CE) nr. 106/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 12 iunie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 11 iunie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 62, 11.3.2010, p. 34.
   
      (2)  JO L 39, 13.2.2008, p. 1.
   
      (3)  JO L 332, 15.12.2001, p. 1.
   
      (4)  Nu au fost semnalate obligații constituționale.